钦定古今图书集成/明伦汇编/交谊典/第043卷 > 《答刘孝绰》梁·任昉
## 钦定古今图书集成/明伦汇编/交谊典/第043卷 > 《答刘孝绰》梁·任昉

孝绰，绘之子。年十四，父党沈约、任昉等闻其名，命驾造焉，昉尢相赏爱。天监初，孝绰起家著作佐郎，为《归沐诗》赠昉。昉报曰：

阅水既成澜，藏舟遂移壑。彼美洛阳子，投我怀秋作。
久敬类诚言，吹嘘似嘲谑。兼称夏云尽，复陈秋树索。
讵慰耋嗟人，徒深老夫托。直史兼褒贬，辖司专疾恶。
九折多美疹，匪报庶良药。子其崇锋颖，春耕励秋获。